Държавен вестник, бр. 69, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  69
9.2.2. В случаите по т. 9.1.2, когато се касае 
за инфекции, предавани по аерогенен път, се 
използва респираторен тип маски с най-мал­
ко 95 % ефикасност на филтъра за частици с 
размер 1 микрометър, а в останалите случаи 
се използват хирургични маски. 
9.2.3. В случаите, когато се касае за извърш­
ване на високорискови процедури при пациенти 
с инфекции, предавани по аерогенен път, като 
ТОРС и при силно контагиозни заболявания, 
като вирусна хеморагична треска, се използ­
ват  респираторни маски  с по-високо ниво на 
филтрация (FFP-3 или FFP-3v по европейския 
стандарт БДС-ЕN 149:2001 (Средства за защита 
на дихателните органи. Филтриращи полумаски 
за защита от частици. Изисквания, изпитвания, 
маркировка) или маска N100 по американския 
стандарт NIOSH). 
9.2.4. Маските за еднократна употреба са 
предназначени само за индивидуално ползване. 
При контаминиране с телесни субстанции за 
подмяна на маската се използват чисти ръка­
вици, а ръцете се измиват внимателно.
9.3. Защитни средства за очите (защитни 
очила, шлемове) 
9.3.1. Защитните средства за очите (очилата, 
шлемовете) се носят винаги когато има риск 
от опръскване с телесни течности от пациента 
(например по време на аспирация на гърлен 
секрет, ендотрахеална аспирация и трахеос­
томия, сваляне на постоянен катетър и др.) 
(Категория 1В). 
9.3.2. При високорискови ситуации се пре­
поръчва използване на лицев шлем за защита 
на очите, носа и устата.
9.3.3. Защитните очила трябва да отговарят 
на следните изисквания:
а) да имат странични протектори и протек­
тор за челото;
б) да са прозрачни, да не се замъгляват и 
да не се изкривяват;
в) предпочитат се защитни очила за едно­
кратна употреба, но след почистване и декон­
таминация могат да се използват и очила за 
многократна употреба.
9.3.4. Защитните средства за очите за мно­
гократна употреба се измиват и дезинфектират 
след сваляне и след всяка манипулация.
10. Работно облекло:
10.1. Използването на работно облекло на 
работното място е задължително. 
10.2. Работното облекло трябва да е напра­
вено от материали, които лесно се почистват 
и обеззаразяват. 
10.3. Препоръчително е да се осигурява 
чисто работно облекло за всеки ден.
10.4. При напускане на лечебното заведение 
работното облекло се сваля. 
10.5. В интензивни отделения/сектори и 
отделения за термична травма се препоръчва 
използването на престилки с къс ръкав.
10.6. Предпазни престилки. Предпазната 
(изолационна) престилка (чиста, нестерилна) 
предпазва кожата и облеклото на медицинския 
персонал от контаминиране с телесни течности.
10.6.1. Предпазната престилка се използва 
при риск от контаминация на работното облекло 
с кръв, телесни течности, секрети и екскрети. 
По размер престилката трябва да е достатъчно 
дълга, за да предпазва работното облекло, и 
да се затваря откъм гърба или да се завързва 
около кръста.
10.6.2. Непромокаемата (пластмасова, гуми­
рана) престилка за предната част на тялото се 
използва при риск от масивно контаминиране 
с кръв, телесни течности, секрети и екскре­
ти. Предпочитат се престилки за еднократна 
употреба.
10.6.3. Замърсената престилка се съблича 
незабавно, ръцете се измиват и/или дезин­
фектират.
11. Шапки:
11.1. Шапките се използват:
11.1.1. За защита на пациента – в асептич­
ните сектори, операционните зали или при из­
вършване на определени инвазивни процедури. 
11.1.2. За да предпазят косата от контамина­
ция, винаги когато има риск от опръскване с 
кръв и телесни течности/аерозоли, които могат 
да полепнат по косата и така да се пренесат 
чрез ръцете върху други части на тялото, напр. 
лицето или дрехите на медицинския персонал, 
или върху различни повърхности.
11.2. Използват се подходящи по размер 
шапки за еднократна употреба, които плътно 
покриват косата.
12. Обувки/калцуни и ботуши/калцуни се 
използват за защита на персонала от опръскване 
с кръв, телесни течности, секрети и екскрети.
12.1. В асептичните сектори и операционните 
зали персоналът носи предназначени за целта 
обувки, които лесно се почистват.
12.2. При силно замърсени влажни подови 
настилки и при почистване на пода се обуват 
непромокаеми ботуши, които могат да се мият.
12.3. Калцуните трябва да бъдат за еднократна 
употреба и да са водонепропускливи. 
13. Деконтаминация. В зависимост от обек­
тите, към които се прилага, деконтаминацията 
може да обхваща трите компонента – почист­
ване, дезинфекция и стерилизация, или почист­
ване и дезинфекция, или само едно от двете.
13.1. Почистване. Почистването е процес, 
при който се отстраняват замърсявания (не­
органични, органични вещества, микроорга­
низми и др.) от даден обект  или повърхност. 
Замърсяванията от всякакъв вид представляват 
хигиенен риск, тъй като в тях преживяват и 
се размножават микроорганизми. Органичните 
материи затрудняват контакта на дезинфектан­
та или стерилизиращия агент (стериланта) с 
изделието, като възпрепятстват и/или огра­
ничават дезинфекционния/стерилизиращия